بھاری صنعتوں کی وزارت
بھاری صنعتوں کی وزارت نے تقریباََ 827 کروڑروپے کی مانگ ترغیبی رقم کے ذریعہ پہلی فروری 2022 تک ایف اے ایم ای انڈیااسکیم کے تحت 231257 الیکٹرک گاڑیوں کو تعاون دیا
وزارت نے ایف اے ایم ای انڈیا اسکیم مرحلہ-2 کے تحت 25 ریاستوں / مرکز کے زیر انتظام علاقوں میں 68 شہروں میں 2877 چارجنگ اسٹیشنوں کو منظوری دی
بھاری صنعتوں کے وزیر مملکت جناب کرشن پال گوجر نے آج راجیہ سبھا میں ایک تحریری جواب میں بتایا کہ انڈیا  اسکیم میں ہائی برڈ اور الیکٹرک گاڑیوں کی مینوفیکچرنگ اور انہیں تیزی سے اپنانے کے مرحلہ دوئم کے تحت تقریباََ 827 کروڑروپے کی مانگ ترغیبی رقم کے ذریعہ ایک فروری 2022 تک 231257 الیکٹرک گاڑیوں کے ساتھ تعاون کیا گیا ہے ۔اس کے علاوہ ایم ایچ آئی نے اس اسکیم کے تحت 26 ریاستوں / مرکز کے زیر انتظام علاقوں میں انٹر سٹی اور انٹراسٹی سرگرمیوں کے لئے 65 شہروں / ایس ٹی یوز / سی ٹی یوز / ریاستی سرکاروں ، کمپنیوں کے لئے 6315 ای بسوں کی منظوری دی ہے۔ وزارت نے انڈیا اسکیم مرحلہ-2 میں ہائی برڈ اور الیکٹرک گاڑیوں کی مینوفیکچرنگ اور انہیں تیزی سے اپنانے کے لئے ایف اے ایم ای انڈیا کے تحت 25 ریاستوں اور مرکز کے زیر انتظام علاقوں کے 68 شہروں میں 2877 چارجنگ اسٹیشنوں کی بھی منظوری دی ہے۔50 اوریجنل آلات بنانے والوں کا رجسٹریشن کیا گیا ہے اور اس اسکیم کے تحت 28 جنوری 2022 کو ان کی 106 الیکٹرک گاڑی ماڈلز کو دوبارہ ویلی ڈیٹ کیا گیا ہے ۔دو پہیوں والی الیکٹرک گاڑیوں کی فروخت میں پچھلے سال کے مقابلے میں رواں سال کے دوران کئی گنا اضافہ ہوا ہے ۔
اس کے علاوہ انڈین آٹو موبائل مینوفیکچررز کی سوسائٹی  کی رپورٹ کے مطابق آٹو انڈسٹری ہر ٹرک کے لئے 13 افراد کے واسطے روزگار پیدا کرتی ہے اور ہر کارکے لئے 6 افراد اور ہر تھری وھیلر کے لئے 4 افراد اور ہر ٹو وھیلرس کے لئے ایک شخص کے واسطے روزگار پیداکرتی ہے۔
نیشنل الیکٹرک موبلٹی مشن پلان 2020 ایک نیشنل مشن ڈاکو منٹ ہے ، جس میں ملک میں الیکٹرک گاڑیوں کی مینوفیکچرنگ اور ان کو تیزی سے اپنانے کے لئے ایک روڈ میپ اور ویژن فراہم کیا گیا ہے۔ یہ منصوبہ قومی ایندھن سکیورٹی کو بڑھانے کے لئے ڈیزائن کیا گیا تھا تاکہ ماحول دوست اور سستا ٹرانسپورٹ فراہم کیا جاسکے اور جس سے انڈین آٹو موٹیو انڈسٹری عالمی مینوفیکچرنگ قیادت حاصل کرسکے۔ این ای ایم ایم پی 2020 کے حصے کے طورپر بھاری صنعتوں کی وزارت نے 2015 میں ایف اے ایم ای انڈیا اسکیم وضع کی تھی تاکہ ہندوستان میں الیکٹرک / ہائی برڈ وھیکلز  کو اپنانے کو فروغ دیا جاسکے ۔ اس اسکیم کا پہلا مرحلہ 895 کروڑروپے کے بجٹ خرچ کے ساتھ 31 مارچ 2019 تک دستیاب تھا۔ ایف اے ایم انڈیا اسکیم کے اس مرحلے میں 4 فوکس ایریاز یعنی ٹکنالوجیکل ترقی ،ڈیمانڈ جنریشن، پائلیٹ پروجیکٹ اور چارجنگ ، بنیادی ڈھانچے کے حصے ہیں ۔اس اسکیم کے پہلے مرحلے میں لگ بھگ 359 کروڑروپے کی کل مانگ ترغیبات کے ساتھ تقریباََ 2.8 لاکھ ایکس ای وی کے ساتھ تعاون کیا گیا اس کے علاوہ اس اسکیم کے پہلے مرحلے کے تحت 425 الیکٹرک اور ہائی برڈ بسوں کی منظوری دی گئی ۔ 425 الیکٹر ک اور ہائی برڈ بسیں تقریباََ 280 کروڑروپے کی سرکاری ترغیب کے ساتھ ملک کے مختلف شہروں میں تعینات کی گئی ہیں ۔ بھاری صنعتوں کی وزارت نے ایف اے ایم ایانڈیا اسکیم کے پہلے مرحلے کے تحت43 کروڑروپے کے لئے تقریباََ 520 چارجنگ اسٹیشنوں / بنیادی ڈھانچے کو بھی منظوری دی تھی۔
الیٹریفائڈ ٹرانسپورٹ میں جدید تحقیق کی لئے مہارت کے سینٹر کے قیام ، بنیادی ڈھانچے کی جانچ کے قیام جیسے ٹکنالوجی ترقیاتی پروجیکٹوں کے لئے تقریباََ 158 کروڑروپے مالیت کے پروجیکٹس کو منظوری دی گئی ۔ اس کے علاوہ آٹوموٹیو ریسرچ ایسوسی ایشن آف انڈیا ،آئی آئی ٹی مدراس ، آئی آئی ٹی کانپور ، نان فیرس میٹریل ٹکنالوجی ڈیولپمنٹ سینٹر ،علی گڑھ یونیورسٹی جیسے مختلف اداروں اور تنظیموں کے لئے بیٹری انجنئرنگ وغیرہ کے لئے بھی 158 کروڑروپے مالیت کے پروجیکٹس کو منظوری دی گئی ۔ ایف اے ایم ای انڈیا اسکیم کے پہلے مرحلے کے دوران حاصل کئے گئے تجربے اور نتیجے کی بنیاد پر اور تمام شراکت داروں نیز صنعت اور انڈسٹری کی ایسوسی ایشنوں کے ساتھ صلاح ومشورے کے بعد حکومت نے کُل 10 ہزارکروڑ رپے کے امداد ی بجٹ کے ساتھ یکم اپریل 2019 سے شروع ہونے والے 5 سال کی مدت کے لئے ایف اے ایم ای انڈیا اسکیم کے مرحلہ -2 کو نوٹی فائڈ کیا۔اس مرحلے میں خاص طور پر پبلک اور مشترک ٹرانسپورٹیشن کی بجلی کاری کی حمایت پر توجہ دی گئی اور اس کا مقصد مانگ ترغیب کے ذریعہ 7090 ای-بسوں ، 5 لاکھ ای –تھری وھیلرس ، 55 ہزار ای –فور وھیلرس پسنجر کار اور 10 لاکھ ای –ٹووھیلرس کی حمایت کرنا ہے ۔ اس کے علاوہ اس اسکیم کے تحت چارجنگ بنیادی ڈھانچے کی بھی حمایت کی گئی ہے۔
ایف اے ایم ای انڈیا اسکیم کا مرحلہ -2 حسب ذیل تین حصوں کے ذریعہ نافذ کیا جارہا ہے ۔
- مانگ ترغیبات
- چارجنگ اسٹیشنوں کے نیٹ ورک کا قیام
- تشہیری ، آئی ای سی  سرگرمیوں سمیت اس اسکیم کا انتظام